
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1390 


29 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία και τρόπος εκλογής των αιρετών εκπρο¬ 
σώπων των υπαλλήλων των Εμμίσθων Υποθηκοφυ¬ 
λακείων της Χώρας και των Κτηματολογικών Γρα¬ 


φείων Ρόδου και Κω - Λερού. 1 

Σύσταση - συγκρότηση Επιτροπής Παρακολούθησης 
του Προγράμματος "ΠΟΛΙΤΕΙΑ" στο Υπουργείο 
Μακεδονίας - Θράκης. 2 


ΑΠΟΦΑΣΕΙ Σ 

Αριθ. 132647 (1) 

Διαδικασία και τρόπος εκλογής των αιρετών εκπροσώ¬ 
πων των υπαλλήλων των Εμμίσθων Υποθηκοφυλακεί¬ 
ων της Χώρας και των Κτηματολογικών Γ ραφείων Ρό¬ 
δου και Κω - Λερού. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις της παρ. 9 του άρθρ. 9 του Ν. 2993/2002 
"Τροποποίηση διατάξεων του Κώδικα Οργανισμού Δικα¬ 
στηρίων και Κατάστασης Δικαστικών Λειτουργών (Κ.Ν. 
1756/1988) και του Κώδικα Δικαστικών Υπαλλήλων (Κ.Ν. 
2812/2000) και άλλες διατάξεις" όπως ισχύει μετά τη συ¬ 
μπλήρωσή του μετιςδιατάξειςτηςπαρ. 14του άρθρου 59 
του Ν. 3160/2003 "Επιτάχυνση της ποινικής διαδικασίας 
και άλλες διατάξεις". 

2. Τις διατάξεις του Ν. 724/77 "Περί προσωπικού των Εμ¬ 
μίσθων Υποθηκοφυλακείων και Κτηματολογικών Γ ραφεί¬ 
ων και άλλες διατάξεις". 

3. Τις διατάξεις της παρ. 4 του άρθρ. 92 του Συντάγμα¬ 
τος όπως ισχύει μετά το από 6 Απριλίου 2001 ψήφισμα της 
Ζ' Αναθεωρητικής Βουλής. 

4. Το έγγραφό μας 98752/30.5.2002 προς τους Συλλό¬ 
γους υπαλλήλων Εμμίσθων Υποθηκοφυλακείων Αθηνών, 
Πειραιά και Θεσσαλονίκης με το οποίο τους ζητήθηκε να 
υποβάλουν τις προτάσεις τους σύμφωνα με τις διατάξεις 
της παρ. 13του άρθ. 2 2του Ν. 2812/00 και την μη υποβο¬ 
λή σχετικών. 

5. Το γεγονός ότι από τις διατάξεις της απόφασης αυ¬ 


τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1 

Προκήρυξη εκλογών 

Οι αιρετοί εκπρόσωποι των υπαλλήλων των Εμμίσθων 
Υποθηκοφυλακείων και Κτηματολογικών Γ ραφείων της 
Χώρας, μέλη των Υπηρεσιακών Συμβουλίων του άρθρου 
9του Ν. 2993/02, όπως ισχύει μετάτη συμπλήρωσή του με 
το άρθ. 59του Ν. 3160/03, και οι αναπληρωτές τους ανα- 
δεικνύονται με εκλογές οι οποίες διεξάγονται με τη χρήση 
ενιαίου ψηφοδελτίου και με καθολική και μυστική ψηφο¬ 
φορία ανά διετία σε εργάσιμη ημέρα. 

Η ημερομηνία εκλογής ορίζεται με προκήρυξη που εκ¬ 
δίδει ο Υπουργός Δικαιοσύνης μέχρι 15 Μάίου του έτους 
της εκλογής. Η ημερομηνία εκλογής δεν μπορεί να ορι- 
σθεί νωρίτερα από ένα (1) μήνα και αργότερα από τρεις 
(3) μήνες από την έκδοση της προκήρυξης. 

Άρθρο 2 
Τ ρόπος εκλογής 

1. Οι εκλογές διεξάγονται στο κατάστημα του μεγαλυ- 
τέρου, σε αριθμό υπηρετούντων υπαλλήλων, υποθηκο¬ 
φυλακείου ανά εφετειακή περιφέρεια. 

2. Δημιουργούνται εκλογικά σώματα, ένα για κάθε εφε- 
τειακή περιφέρεια που αποτελείται από τους υπαλλήλους 
των Εμμίσθων Υποθηκοφυλακείων και Κτηματολογικών 
Γ ραφείων που υπάγονται σ’αυτήν. 

Άρθρο 3 

Δικαίωμα του εκλέγειν και εκλέγεσθαι 

1. Δικαίωμα να εκλέγουν έχουν όλοι οι υπάλληλοι οι 
οποίοι κρίνονται από τα Υπηρεσιακά Συμβούλια χωρίς πε¬ 
ριορισμούς. Οι υπάλληλοι οι οποίοι κατά το χρόνο διενέρ¬ 
γειας της εκλογής είναι αποσπασμένοι σε άλλη υπηρεσία 
ασκούν το εκλογικό τους δικαίωμα στην υπηρεσία στην 
οποία υπάγονται οργανικά.. 

2. Δικαίωμα να εκλέγονται έχουν όλοι οι υπάλληλοι οι 
οποίοι κρίνονται από τα Υπηρεσιακά Συμβούλια με Α' και 
Β' βαθμό εκτός αυτών που τελούν σε κατάσταση αργίας. 
Οι υπάλληλοι που βρίσκονται σε απόσπαση έχουν το δι¬ 
καίωμα να εκλέγονται στο Υπηρεσιακό Συμβούλιο της 
Υπηρεσίας στην οποία υπάγονται οργανικά. 

3. Το δικαίωμα να εκλέγουν έχουν μόνον όσοι είναι 
γραμμένοι στον πίνακα εκλογέων του οικείου υπηρεσια¬ 
κού συμβουλίου. 

Άρθρο 4 

Πίνακες εκλογέων - Αιτήσεις - Ενστάσεις 

1. Μέχρι τις 30 Μαρτίου κάθε δεύτερου έτους συντάσ- 
σονται από την αρμόδια υπηρεσία του Υπουργείου Δικαι¬ 
οσύνης ξεχωριστοί αλφαβητικοί πίνακες εκλογέων για 
κάθε υπηρεσιακό συμβούλιο ανά εφετειακή περιφέρεια 
όπου υπάρχουν έμμισθα υποθηκοφυλακεία και κτηματο- 
λογικά γραφεία και επαρκούν αριθμητικά οι υπάλληλοι 
για να διεξαχθούν εκλογές. Οι πίνακες αυτοί περιλαμβά¬ 
νουν όλους τους υπαλλήλους που υπάγονται στην αρμο¬ 
διότητα του οικείου υπηρεσιακού συμβουλίου. 

2. Οι πίνακες της προηγούμενης παραγράφου τοιχο- 
κολλούνται στα καταστήματα όλων των Εμμίσθων Υποθη¬ 
κοφυλακείων και Κτηματολογικών Γραφείων του Κρά¬ 
τους που υπάγονται στο αρμόδιο κατά εφετειακή περιφέ¬ 
ρεια υπηρεσιακό συμβούλιο και ανακοινώνονται στους 
ενδιαφερομένους μέχρι 10 Απριλίου. 

3. Κάθε εκλογέας μπορεί να ζητήσει με αίτησή του την 
εγγραφή του στον οικείο πίνακα καθώς και τη διόρθωση 
κάθε στοιχείου της εγγραφής του, που εσφαλμένα τυχόν 
έχει καταχωρηθεί στον κατάλογο ή έχει μεταβληθεί μετά 
την κατάρτιση του καταλόγου. Μαζί με τις αιτήσεις της 
παραγράφου αυτής πρέπει να προσκομίζονται τα πιστο¬ 
ποιητικά ή τα έγγραφα των δημοσίων αρχών που δικαιο¬ 
λογούν τις ζητούμενες διορθώσεις, εφόσον δεν υπάρ¬ 
χουν στο προσωπικό μητρώο του υπαλλήλου. Οι αιτήσεις 
υποβάλλονται απευθείας ή αποστέλλονται τηλεγραφικά 
στην αρμόδια υπηρεσία της Κεντρικής Υπηρεσίας μέσα 
σε αποκλειστική προθεσμία πέντε (5) ημερών από την 
ανακοίνωση των πινάκων. 

4. Μέσα στις προθεσμίες της προηγούμενης παραγρά¬ 
φου και με τον ίδιο τρόπο καθένας που έχει το δικαίωμα 
να εκλέγει, μπορεί να υποβάλει στην αρμόδια υπηρεσία 
της παρ. 1 του άρθρου αυτού ένσταση για τη διαγραφή 
κάποιου από τους πίνακες εκλογέων για λόγους που ανα- 
φέρονται στην ιδιότητά του ως εκλογέα. Η ένσταση πε¬ 
ριέχει το ονοματεπώνυμο και τη διεύθυνση αυτού που την 
υποβάλει, το ονοματεπώνυμο εκείνου εναντίον του οποί¬ 
ου στρέφεται, τον συγκεκριμένο πίνακα εκλογέων και 
τους ειδικούς και συγκεκριμένους λόγους που επικαλεί¬ 
ται για τη διαγραφή. 

5. Η αρμόδια υπηρεσία της παρ.1 του άρθρου αυτού 
εξετάζει τις υποβληθείσες αιτήσεις και ενστάσεις, επιφέ¬ 
ρει τις σχετικές μεταβολές στους πίνακες και αποστέλλει 
τους οριστικούς πίνακες εκλογέων στους Προϊσταμέ¬ 
νους των Εμμίσθων Υποθηκοφυλακείων και Κτηματολογι- 
κών Γραφείων της περιφέρειας του Εφετείου, οι οποίοι 
φροντίζουν γιατηντοιχοκόλλησήτους μέχρι30 Απριλίου. 

Άρθρο 5 

Υποβολή υποψηφιοτήτων 

1. Κάθε εκλογέας που έχειτο δικαίωμα να εκλέγεται έχει 
το δικαίωμα να συμμετέχει ως υποψήφιος στις εκλογές. 

2. Η αρμόδια υπηρεσία της Κεντρικής Υπηρεσίας του 
Υπουργείου Δικαιοσύνης δέχεται από 1 έως 10 Απριλίου 
του έτους εκλογής υποψηφιότητες για το Υπηρεσιακό 
Συμβούλιο του οικείου Εφετείου από τους ενδιαφερομέ¬ 
νους υπαλλήλους που υπάγονται σ’ αυτό. 

Επίσης μέσα στην ίδια προθεσμία η ως άνω υπηρεσία 
δέχεται υποψηφιότητες για τα Υπηρεσιακά Συμβούλια 
του Αρείου Πάγου (δμελές και 7μελές). 

3. Η υποψηφιότητα υποβάλλεται από τον ενδιαφερόμε¬ 


νο με αίτησή του στην υπηρεσία της παρ. 2 του άρθρου 
αυτού ή αποστέλλεται τηλεγραφικά σ’ αυτήν. Στην αίτη¬ 
ση αναγράφεται το όνομα, επώνυμο, πατρώνυμο, η υπαλ¬ 
ληλική ιδιότητα, το Υπηρεσιακό Συμβούλιο στο οποίο θέ¬ 
τει υποψηφιότητα και η ακριβής ταχυδρομική διεύθυνση 
του υποψηφίου. 

4. Υποψηφιότητα μπορεί να τεθεί μόνο για ένα Υπηρε¬ 
σιακό Συμβούλιο. 

Άρθρο 6 

Ανακήρυξη υποψηφίων 

1. Μέχρι τις 11 Απριλίου του έτους εκλογής συντάσσο- 
νται από την αρμόδια υπηρεσία του άρθρ. 4 παρ. 1. αλ¬ 
φαβητικοί πίνακες των υποψηφίων αιρετών εκπροσώπων 
στα Υπηρεσιακά Συμβούλια, στους οποίους συμπεριλαμ- 
βάνονται όλοι όσοι υπέβαλαν υποψηφιότητα. Αντίγραφα 
των πινάκων αποστέλλονται μέχρι 15 Απριλίου στα Κατα¬ 
στήματα όλωντων Εμμίσθων Υποθηκοφυλακείων και Κτη- 
ματολογικών Γ ραφείων που υπάγονται στο αρμόδιο κατά 
εφετειακή περιφέρεια υπηρεσιακό συμβούλιο και τοιχο- 
κολλούνται στα οικεία Καταστήματα. Επίσης αντίγραφα 
των πινάκων των υποψηφίων αιρετών εκπροσώπων για το 
Υπηρεσιακό Συμβούλιο του Αρείου Πάγου (δμελές και 
7μελές) αποστέλλονται επίσης μέχρι 1 δ Απριλίου σε όλα 
τα Έμμισθα Υποθηκοφυλακεία και Κτηματολογικά Γ ρα¬ 
φεία της Χώρας. Οι πίνακες των υποψηφίων τοιχοκολ- 
λούνται από τους Προϊσταμένους των Εμμίσθων Υποθη¬ 
κοφυλακείων και Κτηματολογικών Γ ραφείων της Χώρας 
αμέσως μόλις τους παραλάβουν. 

2. Μέσα σε αποκλειστική προθεσμία πέντε (δ) ημερών 
από την τοιχοκόλληση των πινάκων υποψηφίων καθένας 
που είναι γραμμένος στον πίνακα εκλογέων μπορεί να 
υποβάλλει στην αρμόδια υπηρεσία της παρ. 1 του άρθρ. 
4 ένσταση για διαγραφή κάποιου από τον πίνακα υποψη¬ 
φίων. Η ένσταση παραδίδεται ή αποστέλλεται τηλεγραφι¬ 
κά. 

3. Η εξέταση των ενστάσεων γίνεται για μεντους υποψη¬ 
φίους αιρετούς εκπροσώπους για το Υπηρεσιακό Συμβού¬ 
λιο του Αρείου Πάγου (δμελές και 7μελές) από την Κεντρι¬ 
κή Εφορευτική Επιτροπή για δε τους υποψηφίους αιρε¬ 
τούς εκπροσώπους των άλλων Υπηρεσιακών Συμβουλίων 
από τις κατά τόπους τριμελείς εφορευτικές επιτροπές μέ¬ 
σα σετρεις (3) ημέρες από τότε που τις παραλαμβάνουν. Η 
Κεντρική Επιτροπή καθώς και οιτριμελείς εφορευτικές επι¬ 
τροπές ζητούν αν χρειαστεί στοιχεία και πληροφορίες από 
την αρμόδια υπηρεσία του Υπουργείου Δικαιοσύνης. Εν¬ 
στάσεις που δεν έχουν περιέλθει σε αυτές το αργότερο μέ¬ 
χρι 10 Μάίου δεν εξετάζονται. 

4. Οι οριστικοί πίνακες υποψηφίων καταρτίζονται από 
την αρμόδια υπηρεσία της παρ. 1 του άρθρ. 4, εφόσον δεν 
υποβληθούν ενστάσεις, ή εξετασθούν οι υποβληθείσες 
απάτην Κεντρική Εφορευτική Επιτροπή μετά την εξέταση 
των οποίων τους αποστέλλει στην αρμόδια υπηρεσία της 
παρ. 1 του άρθρ. 4. 

δ. Η αρμόδια υπηρεσία της παρ. 1 του άρθρ. 4 ανακοι¬ 
νώνει μέχρι 1 δ Μάίου του οριστικούς πίνακες υποψηφίων 
κατά τα οριζόμενα στην παρ. 1 του παρόντος. 

Άρθρο 7 

Αντιπρόσωποι και πληρεξούσιοι των υποψηφίων 

1. Κάθε υποψήφιος έχει δικαίωμα να διορίσει από έναν 
αντιπρόσωπο με έναν αναπληρωτή του στο Κατάστημα 
της ψηφοφορίας.. Ο διορισμός γίνεται με γραπτή δήλω- 

ση του υποψηφίου καιπαραδίδεται στην Εφορευτική Επι¬ 
τροπή. Για το διορισμό γίνεται μνεία στο βιβλίο των πρα¬ 
κτικών της εκλογής. 

2. Οι υποψήφιοι ή οι αντιπρόσωποί τους ή όταν αυτοί 
λείπουν οι αναπληρωτές τους, έχουν το δικαίωμα να 
παρευρίσκονται στην αίθουσα ψηφοφορίας, να διατυ¬ 
πώνουν κάθε παρατήρηση ή ένσταση σχετικά με την 
τάξη της ψηφοφορίας για το συμφέρον των υποψη¬ 
φίων, να παρευρίσκονται στη διαλογή των ψήφων και 
να ασκούν κάθε άλλο δικαίωμα που επιτρέπεται από 
την απόφαση αυτή. 

Η απουσία των υποψηφίων και των αντιπροσώπων ή των 
αναπληρωτών τους δεν εμποδίζει τις εκλογικές διαδικα¬ 
σίες. 

Άρθρο 8 

Εφορευτικές Επιτροπές 

1. Η ψηφοφορία γίνεται ενώπιον Εφορευτικής Επιτρο¬ 
πής. 

2. Σε κάθε Κατάστημα ψηφοφορίας ορίζεται Τριμελής 
Εφορευτική Επιτροπή που αποτελείται από τρεις υπαλ¬ 
λήλους με ισάριθμους αναπληρωτές τους. Πρόεδρος της 
Εφορευτικής Επιτροπής ορίζεται ο υπάλληλος που έχει 
τον ανώτερο βαθμό. Μεταξύ ισόβαθμων ο Πρόεδρος ορί¬ 
ζεται με κλήρωση μεταξύ τους ενώπιον της Εφορευτικής 
Επιτροπής. 

3. Τα τρία τακτικά και τρία αναπληρωματικά μέλη των 
Εφορευτικών Επιτροπών κληρώνονται μέχρι 1 Μάίου από 
τους υπαλλήλους τους γραμμένους στον οριστικό πίνακα 
εκλογέων των Εμμίσθων Υποθηκοφυλακείων και Κτημα- 
τολογικών Γ ραφείων ανά εφετειακή περιφέρεια, που υπη¬ 
ρετούν στην πόλη που έχει έδρα το Κατάστημα ψηφοφο- 
ρίας. 

Εξαιρούνται όσοι έχουν υποβάλλει υποψηφιότητα. Η 
κλήρωση είναι δημόσια και γίνεται από τον Προϊστάμενο 
της αρμόδιας υπηρεσίας του Υπουργείου Δικαιοσύνης 
ενώπιον δύο τουλάχιστον υπαλλήλων και ενός εκπροσώ¬ 
που της οικείας Πρωτοβάθμιας Συνδικαλιστικής Οργάνω¬ 
σης. 

Η ημέρα και η ώρα της δημόσιας κλήρωσης γνωστοποι¬ 
είται πέντε ημέρες ενωρίτερα με τοιχοκόλληση ανακοί¬ 
νωσης σε κάθε Κατάστημα ψηφοφορίας. 

Γ ια τις ενέργειες της κλήρωσης συντάσσεται σχετικό 
πρακτικό. Κατά την κλήρωση εξάγεται μέχρι διπλάσιος 
αριθμός αναπληρωματικών μελών, όπου σύμφωνα με τον 
αριθμό των υπηρετούντων είναι δυνατό, τα οποία ανα¬ 
γράφονται σε πίνακα κατά τη σειρά κλήρωσής τους. Με 
τη φροντίδατης αρμόδιας υπηρεσίαςτου Υπουργείου Δι¬ 
καιοσύνης ειδοποιούνται αυθημερόν για το διορισμό 
τους τα τακτικά και τα αναπληρωματικά μέλη κατά τη σει¬ 
ρά κλήρωσής τους. 

4. Η άσκηση των καθηκόντων των μελών της Εφορευτι¬ 
κής Επιτροπής είναι υποχρεωτική. Απαλλαγή από τα κα- 
θήκοντάτους είναι δυνατή μόνο λόγω σοβαρού κωλύμα¬ 
τος. Αν μέλη της Εφορευτικής Επιτροπής δεν προσέλ- 
θουν για να εκπληρώσουν τα καθήκοντά τους για τον 
παραπάνω λόγο, αναπληρώνονται από τα αναπληρωματι¬ 
κά μέλη. Αν η αναπλήρωση είναι αδύνατη, τα ελλείποντα 
μέλη αναπληρώνονται βάσει του πίνακα της παραγράφου 
3 του άρθρου αυτού, κατά τη σειρά της κλήρωσής τους. 
Αδικαιολόγητη παράλειψη άσκησης των καθηκόντων μέ¬ 
λους και Εφορευτικής Επιτροπής συνεπάγεται υποχρεω¬ 


τικά άσκηση πειθαρχικής δίωξης σύμφωνα με τις διατά¬ 
ξεις του Κώδικα Δικαστικών Υπαλλήλων. 

5. Η Εφορευτική Επιτροπή παραλαμβάνειτις ενστάσεις 
κατά των πινάκων υποψηφίων που έχουν υποβληθεί τους 
οποίους εξετάζει και εν συνεχεία παραδίδει στην αρμόδια 
υπηρεσία τον οριστικό πίνακα υποψηφίων, διευθύνει την 
εκλογή και τηρεί βιβλία πρακτικών και πρωτόκολλο ψη¬ 
φοφορίας. Ο Πρόεδρος της Επιτροπής αναθέτει σε ένα 
από τα μέλη της καθήκοντα γραμματέα για τη σύνταξη 
των πρακτικών. 

6. Η Εφορευτική Επιτροπή αποφασίζει κατά πλειοψη- 
φία. 

7. Η Εφορευτική Επιτροπή χρησιμοποιεί τη σφραγίδα 
του οικείου Υποθηκοφυλακείου ή Κτηματολογικού γρα¬ 
φείου στο Κατάστημα του οποίου διεξάγονται οι εκλογές. 
Ο γραμματέας της Επιτροπής μετά το τέλος της ψηφο¬ 
φορίας παραδίδει τη σφραγίδα στον Προϊστάμενο της 
Υπηρεσίας. 

Άρθρο 9 

Κεντρική Εφορευτική Επιτροπή 

1. Στο Κατάστημα της Κεντρικής Υπηρεσίας του Υπουρ¬ 
γείου Δικαιοσύνης συστήνεται Τριμελής Κεντρική Εφο¬ 
ρευτική Επιτροπή που αποτελείται από τρεις (3) υπαλλή¬ 
λους με ισάριθμους αναπληρωτές τους. Πρόεδρος της 
Κεντρικής Εφορευτικής Επιτροπής ορίζεται ο υπάλληλος 
που έχει τον ανώτερο βαθμό. Μεταξύ ισόβαθμων ο Πρόε¬ 
δρος αναδεικνύεται με κλήρωση. Η Κεντρική Εφορευτική 
Επιτροπή μεριμνά για τις εκλογές αιρετών εκπροσώπων 
στα Υπηρεσιακά Συμβούλια του Αρείου Πάγου (δμελές 
και7μελές). 

2. Τα τρία τακτικά και τρία αναπληρωματικά μέλη της 
Κεντρικής Εφορευτικής Επιτροπής κληρώνονται μέχρι 
την 1η Μάίου από τους γραμμένους στον οριστικό πίνακα 
εκλογέων των Υποθηκοφυλακείων της Περιφέρειας του 
Εφετείου Αθηνών που υπηρετούν στην πόλη των Αθηνών. 
Εξαιρούνται όσοι έχουν υποβάλει υποψηφιότητα. Η κλή¬ 
ρωση είναι δημόσια και γίνεται από τον Προϊστάμενο της 
αρμόδιας υπηρεσίας του Υπουργείου Δικαιοσύνης ενώ¬ 
πιον δύο τουλάχιστον υπαλλήλων. Η κλήρωση γίνεται κα¬ 
τά τα οριζόμενα στην παρ. 2 του άρθρ. 8. 

3. Ο Πρόεδρος κάθε Κεντρικής Εφορευτικής Επιτρο¬ 
πής: α)παραλαμβάνει τις ενστάσεις κατά των πινάκων 
υποψηφίων που έχουν υποβληθεί, τους οποίους εξετάζει 
η Κεντρική Εφορευτική Επιτροπή και εν συνεχεία παραδί- 
δει στην αρμόδια υπηρεσία τον οριστικό πίνακα υποψη¬ 
φίων, β)παραλαμβάνειτα πρακτικά ψηφοφορίας που του 
προσκομίζουνή αποστέλλουν οι Πρόεδροι των Τριμελών 
Εφορευτικών Επιτροπών που διευθύνουν τις εκλογές και 
μέσα σε 24 ώρες από την ολοκλήρωση της παραλαβής 
καλεί σε συνεδρίαση την Κεντρική Εφορευτική Επιτροπή, 
η οποία αθροίζει τις ψήφους και προβαίνει στην ανακήρυ¬ 
ξη των εκπροσώπων. 

4. Η Κεντρική Εφορευτική Επιτροπή τηρεί βιβλίο πρα¬ 
κτικών. Ο Πρόεδρος της Επιτροπής αναθέτει σε ένα από 
τα μέλη της καθήκοντα γραμματέα για τη σύνταξη των 
πρακτικών. 

5. Η Κεντρική Εφορευτική Επιτροπή χρησιμοποιεί τη 
σφραγίδα της Κεντρικής Υπηρεσίας του Υπουργείου Δι¬ 
καιοσύνης. Ο Γραμματέας της Επιτροπής μετά το τέλος 
της ψηφοφορίας παραδίδει τη σφραγίδα στην Υπηρεσία. 
Οι παράγραφοι 4 και 6 του άρθρου 8 ισχύουν και για την 
Κεντρική Εφορευτική Επιτροπή. 

Άρθρο 10 

Χρόνος και τόπος ψηφοφορίας 

1. Η ψηφοφορία διαρκεί μία ημέρα μόνο από την 8η 
πρωινή μέχρι και την 5η μεσημβρινή ώρα. 

2. Οι Προϊστάμενοι των Υποθηκοφυλακείων στα Κατα¬ 
στήματα των οποίων διεξάγεται η ψηφοφορία μεριμνούν 
α)για την έγγραφη γνωστοποίηση με τοιχοκόλληση στο 
Κατάστημα ψηφοφορίας της ημερομηνίας ψηφοφορίας, 
δέκα τουλάχιστον ημέρες πριν από την ορισμένη ημέρα 
ψηφοφορίας, του χώρου που θα διεξαχθεί και των ονο¬ 
ματεπωνύμων των υποψηφίων, όπως αυτά αναφέρονται 
στον οριστικό πίνακα υποψηφίων και β)για την προετοι¬ 
μασία του Καταστήματος ψηφοφορίας, τον εφοδιασμό 
του με τα αναγκαία εκλογικά είδη, όπως κάλπες, έπιπλα, 
ειδικό διαχώρισμα κλπ. και γενικότερα για την ορθή και 
απρόσκοπτη διεξαγωγή της ψηφοφορίας. Οι δαπάνες για 
την κατασκευή των καλπών και την προμήθεια του λοιπού 
εκλογικού υλικού βαρύνουν το Υπουργείο Δικαιοσύνης. 

Άρθρο 11 

Ψηφοδέλτια - Φάκελοι 

1. Τα ψηφοδέλτια που περιλαμβάνουν τους υποψηφί¬ 
ους αιρετούς εκπροσώπους για τα Υπηρεσιακά Συμβού¬ 
λια των Εφετείων κατασκευάζονται από λευκό χαρτί, το 
δε ψηφοδέλτιο που περιλαμβάνει τους υποψηφίους για 
τα Υπηρεσιακά Συμβούλια του Αρείου Πάγου (7μελές και 
δμελές) κατασκευάζεται από χρωματιστό χαρτί και είναι 
έντυπα. Η εκτύπωσή τους γίνεται με τη φροντίδα της υπη¬ 
ρεσίας της παρ. 1 του άρθρ. 4. 

2. Το ψηφοδέλτιο για τα Υπηρεσιακά Συμβούλια του 
Αρείου Πάγου χωρίζεται σε δύο στήλες κάθε μία από τις 
οποίες περιλαμβάνειτοντίτλο του Συμβουλίου καιτα ονο¬ 
ματεπώνυμα και πατρώνυμα των υποψηφίων. Τα ψηφο¬ 
δέλτια για τα Υπηρεσιακά Συμβούλια των Εφετείων περι¬ 
λαμβάνουν τους τίτλους των Συμβουλίων καιτα ονοματε¬ 
πώνυμα και πατρώνυμα των υποψηφίων. 

3. Τα ψηφοδέλτια εκτυπώνονται σε αριθμό τουλάχιστον 
διπλάσιο του αριθμού των εγγεγραμμένων στον πίνακα 
εκλογέων και προωθούνται στις Εφορευτικές Επιτροπές 
μέχρι 20 Μάίου με τη φροντίδα της αρμόδιας υπηρεσίας 
της παρ. 1 του άρθρ. 4, με τη φροντίδα της οποίας γίνεται 
και η εκτύπωσή τους. 

4. Κατασκευάζονται ομοιόμορφοι φάκελοι από αδιαφα¬ 
νές χαρτί, χρώματος αντίστοιχου προς τα ψηφοδέλτια, με 
τη φροντίδα της παραπάνω υπηρεσίας. 

Άρθρο 12 

Ακυρότητα ψηφοδελτίων 

1. Αέξεις, υπογραμμίσεις, διαγραφές, στίγματα ή άλλα 
σημεία ή σχήματα που σημειώνονται σε οποιαδήποτε 
πλευρά του ψηφοδελτίου επάγονται ακυρότητα, εφόσον 
αποτελούν διακριτικά γνωρίσματα που παραβιάζουν το 
απόρρητο της ψηφοφορίας. 

2. Στίγματα, λέξεις, σημεία ή σχήματα που σημειώνο¬ 
νται στο φάκελο, εφόσον κριθούν ως διακριτικά γνωρί¬ 
σματα που ολοφάνερα παραβιάζουν το απόρρητο της 
ψηφοφορίας, επάγονται την ακυρότητα του ψηφοδελτί¬ 
ου που είναι μέσα στο φάκελο. 

3. Το ψηφοδέλτιο είναι επίσης άκυρο και στις εξής περι¬ 
πτώσεις που ορίζονται περιοριστικά, δηλαδή αν: 

α) χρησιμοποιηθεί για την εκλογή εκπροσώπων σε Υπη¬ 
ρεσιακό Συμβούλιο άλλο από εκείνο που αναγράφεται 
πάνω σ’ αυτό, 


β) βρεθεί σε φάκελο που δεν είναι σύμφωνα με τους 
όρους της παραγράφου 4 του άρθρου 11 της απόφασης 
αυτής. 

γ) δεν είναι έντυπο έστω και εν μέρει. 

δ) εκτυπώθηκε σε χαρτί που διαφέρει ολοφάνερα στο 
χρώμα, από αυτό που χορηγήθηκε από την Εφορευτική 
Επιτροπή. 

ε)βρεθεί σε φάκελο που δεν φέρει τη μονογραφή του 
Προέδρου της Εφορευτικής Επιτροπής. 

στ) βρεθούν στο φάκελο περισσότερα από ένα ψηφο¬ 
δέλτια εκτός και εάν έχουν σταυρό στον ίδιο υποψήφιο 
οπότε είναι έγκυρα και υπολογίζονται ως μία ψήφος. 

ζ) έχει περισσότερους από ένα σταυρούς. 

η) δεν έχει καθόλου σταυρό. 

Άρθρο 13 

Διαδικασία εκλογών 

1. Στα Καταστήματα των Υποθηκοφυλακείων που διε¬ 
ξάγονται οι εκλογές τοποθετούνται δύο κάλπες. Μία για 
την ανάδειξη των αιρετών εκπροσώπων στα Υπηρεσιακά 
Συμβούλια του Αρείου Πάγου και μία για την ανάδειξη των 
εκπροσώπων στο Υπηρεσιακό Συμβούλιο του οικείου 
Εφετείου. 

2. Την ορισμένη ημέρα ψηφοφορίας και μία ώρα πριν 
από την έναρξή της, τα μέλη της Εφορευτικής Επιτροπής 
είναι υποχρεωμένα να βρίσκονται στο Κατάστημα ψηφο¬ 
φορίας για να παραλάβουν το Κατάστημα, τις κάλπες, τα 
έπιπλα καιτα υπόλοιπα εκλογικά είδη. 

3. Ακολούθως ανοίγονται οι κάλπες και εξετάζονται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή αναπληρωτές τους αν είναι 
άδειες και κατόπιν κλείνονται ή σφραγίζονται από την Επι¬ 
τροπή. 

4. Για τις ενέργειες των παραγράφων 1 και 2 του άρ¬ 
θρου αυτού συντάσσεται πρακτικό που υπογράφεται από 
την Επιτροπή και τους παρευρισκομένους υποψηφίους ή 
τους αντιπροσώπους τους ή τους αναπληρωτές τους. 

5. Την καθορισμένη ώρα ο Πρόεδρος της Επιτροπής κη¬ 
ρύσσει την έναρξη της ψηφοφορίας και καλεί τους εκλο¬ 
γείς να ψηφίσουν. 

6. Οι εκλογείς προσέρχονται στο Κατάστημα ψηφοφο¬ 
ρίας και παρουσιάζονται στην Εφορευτική Επιτροπή, η 
οποία ελέγχει το Βιβλιάριο Υγείας και επαληθεύει την εγ¬ 
γραφή τους στους πίνακες εκλογέων. Το Βιβλιάριο Υγεί¬ 
ας σφραγίζεται από τον Πρόεδρο της Εφορευτικής Επι¬ 
τροπής. 

7. Η Εφορευτική Επιτροπή δίνει σε κάθε εκλογέα δύο 
φακέλους σφραγισμένους με τη σφραγίδα της και μονο¬ 
γραφημένους από τον Πρόεδρό της καθώς και δύο ψη¬ 
φοδέλτια. 

8.0 εκλογέας αποσύρεται μόνος και υποχρεωτικά πίσω 
από το ειδικό διαχώρισμα (παραβάν). Αφού σημειώσει με 
σταυρό προτίμησης έναν υποψήφιο από τους αναγραφο- 
μένους στο ψηφοδέλτιο, τοποθετεί το ψηφοδέλτιο στο 
φάκελο που του έχει παραδοθεί. Μετά επιστρέφει στην 
Εφορευτική Επιτροπή, επιδεικνύει τους φακέλους στον 
Πρόεδρό της και στους Προϊσταμένους, ώστε να είναι εμ¬ 
φανές ότι κρατά δύο φακέλους με τη σφραγίδα της Επι¬ 
τροπής και τη μονογραφή του Προέδρου και στη συνέ¬ 
χεια τους ρίχνει στις αντίστοιχες κάλπες. 

9. Ο σταυρός προτίμησης τίθεται δεξιά ή αριστερά των 
ονοματεπώνυμων των υποψηφίων με στυλογράφο χρή¬ 
ματος μπλε ή μαύρου. 

10. Το ονοματεπώνυμο των εκλογέων που ψηφίζουν κα¬ 
θώς και ο αριθμός τους στον πίνακα εκλογέων του άρ¬ 
θρου 4 της απόφασης αυτής αναγράφονται κατά τη σει¬ 
ρά προσέλευσής τους, στο πρωτόκολλο ψηφοφορίας 
που τηρεί η Εφορευτική Επιτροπή σύμφωνα μετηνπαρ.5 
του άρθρου 8 της απόφασης αυτής. Όταν τελειώσει η ψη¬ 
φοφορία κλείνεται το πρωτόκολλο ψηφοφορίας και υπο¬ 
γράφεται από τα μέλη της Επιτροπής και τους παρευρι- 
σκομένους υποψηφίους ή αντιπροσώπους ή αναπληρω¬ 
τές τους. 

11. Η φροντίδα γιατηντήρησητης δημόσιαςτάξης στον 
τόπο της ψηφοφορίας και γύρω από αυτόν ανήκει στην 
Εφορευτική Επιτροπή με επιτηρητή τον Πρόεδρό της. 
Απαγορεύεται σε όλη τη διάρκεια της ψηφοφορίας η πα¬ 
ραμονή στην αίθουσα ψηφοφορίας άλλου προσώπου 
εκτός από τα μέλη της Εφορευτικής Επιτροπής και τους 
υποψηφίους ή τους αντιπροσώπους τους ή τους αναπλη¬ 
ρωτές τους. 

12. Όταν περάσει η καθορισμένη ώρα για τη λήξη της 
ψηφοφορίας κηρύσσεται η αποπεράτωσή της και κλείνο- 
νται οι πόρτες του Καταστήματος ψηφοφορίας. Πάντως 
η Εφορευτική Επιτροπή μπορεί να παρατείνει την ψηφο¬ 
φορία εφόσον έχουν προσέλθει πριν από τη λήξη της, 
εκλογείς που δεν μπόρεσαν να ψηφίσουν. Η ώρα της πε- 
ράτωσης της ψηφοφορίας καθώς και ο λόγος της τυχόν 
παράτασης της αναγράφονται στο βιβλίο πρακτικών. 

Άρθρο 14 

Ενστάσεις κατά τη διάρκεια της ψηφοφορίας 

1. Κάθε υποψήφιος ή αντιπρόσωπός του, ή αναπληρω¬ 
τής τους, έχουντο δικαίωμα να υποβάλουν στην Εφορευ¬ 
τική Επιτροπή ενστάσεις για παραβάσεις διατάξεων της 
απόφασης αυτής, κατά τη διάρκεια της ψηφοφορίας μέ¬ 
σα ή έξω από το εκλογικό Κατάστημα. Οι ενστάσεις είναι 
γραπτές και καταχωρούνται υποχρεωτικά στο βιβλίο πρα¬ 
κτικών. 

2. Για τις ενστάσεις αποφασίζει η Εφορευτική Επιτροπή 
αιτιολογημένα είτε αμέσως είτε όταν τελειώσει η ψηφο¬ 
φορία. Οι αποφάσεις της καταχωρούνται στο βιβλίο πρα¬ 
κτικών. 

Άρθρο 15 

Διαλογή ψηφοδελτίων 

1. Η διαλογή των ψηφοδελτίων γίνεται μετά την κήρυξη 
του τέλους της ψηφοφορίας κατά τη διαδικασία των επο¬ 
μένων παραγράφων. 

2. Η Εφορευτική Επιτροπή ανοίγει τις κάλπες. Στο βι¬ 
βλίο πρακτικών πιστοποιείται ότι οι σφραγίδες της κάλ¬ 
πης βρέθηκαν άθικτες τη στιγμή του ανοίγματος αυτής. 

3. Στη συνέχεια αριθμούνται οι φάκελοι χωρίς ν’ ανοι¬ 
χτούν. Το αποτέλεσμα της αρίθμησης γράφεται ολογρά¬ 
φως στο βιβλίο των πρακτικών. 

4. Αν από την αρίθμηση προκύψει διαφορά μεταξύ του 
αριθμού του φακέλου και του αριθμού των ψηφοφόρων 
που ψήφισαν επαναλαμβάνεται η αρίθμηση. Αν και πάλι 
προκύψει διαφορά, αφαιρούνται οι φάκελοι εκείνοι που 
δεν έχουν μονογραφή του Προέδρου της Εφορευτικής 
Επιτροπής και ακολούθως εκείνοι που δεν έχουν σφραγί¬ 
δα της Εφορευτικής Επιτροπής. Αν οι φάκελοι που δεν 
έχουν μονογραφή ή σφραγίδα δεν καλύπτουν τη διαφο¬ 
ρά, τότε όλοι οι σφραγισμένοι φάκελοι ρίχνονται και πάλι 
στην κάλπη και αφαιρούνται στην τύχη τόσοι όσοι απαι¬ 
τούνται για να καλυφθεί η διαφορά. Οι φάκελοι που αφαι- 


ρούνται κατ’ αυτόν τον τρόπο καταστρέφονται από τον 
Πρόεδρο της Εφορευτικής Επιτροπής. Η Εφορευτική 
Επιτροπή οφείλει σε κάθε περίπτωση να διατυπώσει στα 
πρακτικά τη γνώμη της για την αιτία της ύπαρξης πλεονα- 
ζόντων φακέλων. 

5. Μετά την αρίθμηση των φακέλων ο Πρόεδρος της 
Επιτροπής αποσφραγίζει κάθε φάκελο ξεχωριστά και 
αφού εξακριβώσει το έγκυρο του ψηφοδελτίου που πε¬ 
ριέχει και το οποίο επιδεικνύει σε όποιον από τους παρι- 
στάμενους (μέλη της Εφορευτικής Επιτροπής, υποψηφί¬ 
ους ή αντιπροσώπους τους) το ζητήσει, διαβάζει μεγαλο¬ 
φώνως το ονοματεπώνυμο των υποψηφίων που φέρουν 
σταυρό προτίμησης. Κάθε έγκυρο ψηφοδέλτιο αριθμεί- 
ται και μονογράφεται από τον Πρόεδρο της Εφορευτικής 
Επιτροπής. Αφού προσδιορισθούν τα έγκυρα ψηφοδέλ¬ 
τια, γίνεται η καταμέτρηση των σταυρών προτίμησης 
υπέρ κάθε υποψηφίου. 

6. Μετάτοντερματισμό της διαλογής ο Γραμματέαςτης 
Εφορευτικής Επιτροπής καταχωρίζει στο Βιβλίο Πρακτι¬ 
κών της εκλογής την ώρα του πέρατος της διαλογής, τον 
ολικό αριθμό των φακέλων κάθε κάλπης, τον αριθμό των 
εγκύρων ψηφοδελτίων, τον αριθμό των σταυρών προτί¬ 
μησης που έλαβε κάθε υποψήφιος, τις τυχόν ενστάσεις 
και την απόφαση επ’ αυτών της Εφορευτικής Επιτροπής 
και κάθε άλλο χρήσιμο στοιχείο. Το πρακτικό αυτό υπο¬ 
γράφεται από τα μέλη της Επιτροπής και τους παρόντες 
υποψηφίους ή τους αντιπροσώπους τους ή τους αναπλη¬ 
ρωτές τους. 

7. Επικυρωμένο αντίγραφο των πρακτικών προσκομίζει 
ή αποστέλλει με κάθε πρόσφορο μέσον ο Πρόεδρος της 
Επιτροπής στην αρμόδια υπηρεσία του Υπουργείου Δι¬ 
καιοσύνης, αμέσως μετάτο πέρας της διαλογής ή το πρωί 
της επομένης και πάντως όχι αργότερα από 24 ώρες. 

8. Ενστάσεις που αφορούν τη διαδικασία της διαλογής 
των ψήφων ασκούνται ενώπιον της Εφορευτικής Επιτρο¬ 
πής και εκδικάζονται από αυτήν πριν από το πέρας της 
διαλογής. 

9. Κατά τα λοιπά εφαρμόζονται οι διατάξεις της πάγιας 
εκλογικής νομοθεσίας. 

Άρθρο 16 

Άθροιση των σταυρών προτίμησης 
από την Κεντρική Εφορευτική Επιτροπή 

1. Ο Πρόεδρος της Κεντρικής Εφορευτικής Επιτροπής 
μέσα σε 24 ώρες από την παραλαβή και του τελευταίου 
πρακτικού ψηφοφορίας καλεί σε συνεδρίαση την Κεντρι¬ 
κή Εφορευτική Επιτροπή κατά τα οριζόμενα στη παρ. 3 
εδαφ. β του άρθρ. 9 της παρούσης για την άθροιση των 
σταυρών προτίμησης και την ανάδειξη των εκπροσώπων. 
Στη συνεδρίαση μπορούν να παρευρίσκονται οι υποψήφι¬ 
οι ή οι αντιπρόσωποί τους ή οι αναπληρωτές τους. 

2. Ο Πρόεδρος της Επιτροπής λαμβάνει κάθε ένα από 
τα επικυρωμένα αντίγραφα πρακτικών ξεχωριστά και 
αφού τα μονογράφει διαβάζει μεγαλοφώνως το περιεχό¬ 
μενό του. Ο Γ ραμματέαςτης Επιτροπής καταχωρίζειτους 
σταυρούς προτίμησης που έλαβε κάθε υποψήφιος, όπως 
τους ανακοινώνει ο Πρόεδρος, δίπλα στο όνομά του στη 
λίστα υποψηφίων που έχει καταρτίσει από πριν. Μετά την 
ανακοίνωση του περιεχομένου και του τελευταίου πρα¬ 
κτικού αθροίζονται οι σταυροί προτίμησης που έλαβε κά¬ 
θε υποψήφιος. 

3.0 Γ ραμματέαςτης Επιτροπής καταρτίζει πίνακα στον 
οποίο αναγράφονται οι υποψήφιοι κατά τη σειρά των 

σταυρών προτίμησης που έχουν συγκεντρώσει και ο 
οποίος υπογράφεται από τα μέλη της Εφορευτικής Επι¬ 
τροπής. 

4. Μετά τον τερματισμό των παραπάνω ενεργειών ο 
γραμματέας της Επιτροπής καταχωρίζει στο Βιβλίο Πρα¬ 
κτικών την ώρα του πέρατος των εργασιών, τον ολικό 
αριθμό των εκλογέων που ψήφισαν, τον ολικό αριθμό των 
σταυρών προτίμησης υπέρ κάθε υποψηφίου κατά Υπηρε¬ 
σιακό Συμβούλιο (7μελές καιδμελές) γιατον'Αρειο Πάγο, 
και κάθε άλλο χρήσιμο στοιχείο. Το Βιβλίο Πρακτικών 
υπογράφεται από τα μέλη της Κεντρικής Εφορευτικής 
Επιτροπής και τους παρόντες υποψηφίους ή τους αντι¬ 
προσώπους τους ή τους αναπληρωτές τους. 

Άρθρο 17 

Ανάδειξη - Ανακήρυξη εκπροσώπων 

1. Μετά τον τερματισμό των ενεργειών των προηγούμε¬ 
νων άρθρων 15 και 16, η κατά τόπον Εφορευτική Επιτρο¬ 
πή και η Κεντρική Εφορευτική Επιτροπή προβαίνουν στην 
ανάδειξη των αιρετών εκπροσώπων των υπαλλήλων των 
Υποθηκοφυλακείων στο Υπηρεσιακό Συμβούλιο κάθε 
Εφετείου και στα Υπηρεσιακά Συμβούλια (7μελές και 5με- 
λές) του Αρείου Πάγου κατά τη διαδικασία των επομένων 
2 μέχρι και 4 παραγράφων. 

2. Ως τακτικοί εκπρόσωποι αναδεικνύονται κατά σειρά 
οι δύο πρώτοι από τους υποψηφίους που συγκέντρωσαν 
τους περισσότερους σταυρούς προτίμησης και ως ανα¬ 
πληρωματικά των τακτικών οι δύο επόμενοι κατά σειρά 
σταυροδοσίας υποψήφιοι. 

3. Σε περίπτωση ισοψηφίας διενεργείται κλήρωση. 

4. Η ανακήρυξη των τακτικών και αναπληρωματικών αι¬ 
ρετών εκπροσώπων των υπαλλήλων των Υποθηκοφυλα¬ 
κείων στα Υπηρεσιακά Συμβούλια γίνεται δημόσια από 
την Κεντρική Εφορευτική Επιτροπή για τον Άρειο Πάγο 
και από την κατά τόπον αρμόδια Εφορευτική Επιτροπή 
για τα Υπηρεσιακά Συμβούλια κάθε Εφετείου. 

5. Αν αιρετός εκπρόσωπος παραιτηθεί ή παύσει μετά 
την ανακήρυξή του να έχει την ιδιότητα του υπαλλήλου 
υποθηκοφυλακείου, τακτικός εκπρόσωπος καθίσταται ο 
αναπληρωματικός και αναπληρωματικός καθίσταται ο 
επόμενος κατά σειρά ψήφων υποψήφιος βάσει του πίνα¬ 
κα της παρ. 3 του άρθρου 16. 

Άρθρο 18 

Γνωστοποίηση αποτελεσμάτων 

1. Η Κεντρική Εφορευτική Επιτροπή αμέσως μετά τον 
τερματισμό των ενεργειών της γνωστοποιεί στους Προέ¬ 
δρους των Υπηρεσιακών Συμβουλίων του Αρείου Πάγου 
την ανακήρυξη των δύο τακτικών και δύο αναπληρωματι¬ 
κών αιρετών εκπροσώπων των υπαλλήλων των Υποθηκο¬ 
φυλακείων. Προς τούτο διαβιβάζει και αντίγραφο του πίνα¬ 
κα της παρ. 3 του άρθρου 16. Επίσης κάθε Τριμελής Εφο¬ 
ρευτική Επιτροπή γνωστοποιεί στον αντίστοιχο Πρόεδρο 
του Υπηρεσιακού Συμβουλίου κάθε Εφετείου την ανακήρυ¬ 
ξη των δύο τακτικών και δύο αναπληρωματικών αιρετών εκ¬ 
προσώπων των υπαλλήλων των Υποθηκοφυλακείων. 

2. Αντίγραφα των παραπάνω εγγράφων και πινάκων κοι¬ 
νοποιούνται στην αρμόδια Διεύθυνση του Υπουργείου Δι¬ 
καιοσύνης. 

Άρθρο 19 

Παράδοση στοιχείων 

1. Κάθε Τριμελής Εφορευτική Επιτροπή παραδίδει στον 


Προϊστάμενο του Υποθηκοφυλακείου στο Κατάστημα 
του οποίου γίνονται οι εκλογές για φύλαξη, το πρωτόκολ¬ 
λο ψηφοφορίας, το Βιβλίο Πρακτικών και όσα άλλα εκλο¬ 
γικά έγγραφα υπάρχουν, καθώς και τα ψηφοδέλτια τα¬ 
κτοποιημένα κατά τη σειρά που αριθμήθηκαν. Για την πα¬ 
ράδοση υπογράφεται σχετικό πρωτόκολλο. 

2. Η Κεντρική Εφορευτική Επιτροπή παραδίδει το Βι¬ 
βλίο Πρακτικών και όσα άλλα έγγραφα υπάρχουν στον 
Προϊστάμενο της αρμόδιας υπηρεσίας του Υπουργείου 
Δικαιοσύνης. Για την παράδοση υπογράφεται το σχετικό 
πρωτόκολλο. 

3. Τα στοιχεία των δύο προηγουμένων παραγράφων φυ¬ 
λάσσονται για ένα (1) έτος από το διορισμό των αιρετών εκ¬ 
προσώπων στα Υπηρεσιακά Συμβούλια και ύστερα κατα- 
στρέφονται αφού συνταχθεί σχετικό Πρακτικό. Σε περίπτω¬ 
ση εκκρεμοδικίας φυλάσσονται μέχρι την έκδοση οριστικής 
απόφασης και πάντως όχι πέραν της λήξης της θητείας των 
αιρετών εκπροσώπων στα Υπηρεσιακά Συμβούλια. 

Άρθρο 20 

Επανάληψη ψηφοφορίας 

Αν ακυρωθεί η εκλογή των εκλεκτόρων για κάποιο υπη¬ 
ρεσιακό συμβούλιο και διαταχθεί η επανάληψη της ψη¬ 
φοφορίας, η ψηφοφορία επαναλαμβάνεται ολικώς ή με¬ 
ρικώς με βάση τους πίνακες εκλογέων που χρησιμοποιή¬ 
θηκαν κατά την αρχική ψηφοφορία. Πρόταση και 
ανακήρυξη νέων υποψηφίων δεν επιτρέπεται. 

Άρθρο 21 

Μεταβατικές διατάξεις 

1. Κατά την πρώτη εφαρμογή της παρούσης αποφάσε- 
ως, η απόφαση για την προκήρυξη των εκλογών εκδίδεται 
το αργότερο μέχρι 14 Νοεμβρίου 2003. Η σύνταξη των πι¬ 
νάκων εκλογέων θα γίνει την 10η Νοεμβρίου 2003, η τοι¬ 
χοκόλληση αυτών σε όλες τις υπηρεσίες θα γίνει μέχρι 24 
Νοεμβρίου 2003, η υποβολή των αιτήσεων και ενστάσεων 
μέχρι 1η Δεκεμβρίου 2003, η εξέτασή τους θα γίνει μέχρι 
5 Ιανουάριου 2004 και οι οριστικοποιημένοι εκλογικοί κα¬ 
τάλογοι θα τοιχοκολληθούν σε όλες τις υπηρεσίες μέχρι 
23 Ιανουάριου 2004. Η υποβολή των υποψηφιοτήτων θα 
γίνει μέχρι 10 Νοεμβρίου 2003. Η κατάρτιση των πινάκων 
υποψηφίων θα γίνει μέχρι 12 Νοεμβρίου 2003 και η τοιχο¬ 
κόλλησή τους σε όλες τις υπηρεσίες της χώρας μέχρι 1η 
Δεκεμβρίου 2003. Η υποβολή των ενστάσεων κατά των 
υποψηφίων μέχρι 5 Ιανουάριου 2004, η εξέτασή τους αρ- 
μοδίως μέχρι 12 Ιανουάριου 2004 και η τοιχοκόλληση των 
οριστικοποιημένων πινάκων υποψηφίων σε όλες τις υπη¬ 
ρεσίες της χώρας θα γίνει μέχρι 23 Ιανουάριου 2004. Οι 
Εφορευτικές Επιτροπές καταρτίζονται μέχρι 15 Ιανουάρι¬ 
ου 2004. Μέχρι τις 27 Ιανουάριου 2004 πρέπει να έχουν 
παραληφθείτα ψηφοδέλτια και όλο το εκλογικό υλικό από 
τα Υποθηκοφυλακεία, στα καταστήματα των οποίων θα 
διεξαχθούν οι εκλογές. 

2. Οι εκλογές θα διεξαχθούν την 10η Φεβρουάριου 
2004. 

Άρθρο 22 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2003 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 

Αριθ. οικ. 6459 (2) 

Σύσταση - συγκρότηση Επιτροπής Παρακολούθησης του 
Προγράμματος "ΠΟΛΙΤΕΙΑ" στο Υπουργείο Μακεδο¬ 
νίας - Θράκης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

α) Του Ν. 2880/2001 (Α 9) "Πρόγραμμα "ΠΟΛΙΤΕΙΑ" για 
τη μεταρρύθμιση και τον εκσυγχρονισμό της Δημόσιας 
Διοίκησης και άλλες διατάξεις" και ειδικότερα της παρ. 4 
του άρθρου 2 αυτού. 

β) Της παρ. 18του άρθρου 18του Ν. 2503/1997 (Α 107) 
"Διοίκηση, οργάνωση, στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις". 

γ) Του Π.Δ. 331/2001 (Α221) "Οργανισμός Υπουργείου 
Μακεδονίας - Θράκης". 

2. Την απόφαση Υ 704/19.8.1988 (Β 575) του Πρωθυ¬ 
πουργού "Μετονομασία του Υπουργείου Βόρειας Ελλά¬ 
δας σε Υπουργείο Μακεδονίας - Θράκης". 

3. Την κοινή απόφαση 8511/30.4.2003 (Β 568) των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης "Κανονισμός 
Εφαρμογής του Προγράμματος "ΠΟΛΙΤΕΙΑ". 

4. Την ανάγκη προώθησης του Προγράμματος "ΠΟΛΙ¬ 
ΤΕΙΑ" στο Υπουργείο Μακεδονίας - Θράκης, με τη λήψη 
όλων των αναγκαίων μέτρων, προκειμένου να καταστεί 
αποτελεσματική η εφαρμογή του Προγράμματος. 

5. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος Κρατικού Προϋπο¬ 
λογισμού, καθ' όσονη σχετική δαπάνη θαπροκύψει μετον 
καθορισμό της αμοιβής ή αποζημίωσης των μελών της 
Επιτροπής, που θα γίνει με την έκδοση της προβλεπόμε- 
νης στο τελευταίο εδάφιο της παρ. 18 του άρθρου 18 του 
ν. 2503/97 κοινής υπουργικής απόφασης, αποφασίζουμε: 

Α. Συστήνουμε - συγκροτούμε στο Υπουργείο Μακεδο¬ 
νίας - Θράκης Επιτροπή Παρακολούθησης του Προγράμ¬ 
ματος "ΠΟΛΙΤΕΙΑ" και ορίζουμε τα μέλη αυτής ως εξής : 

1. Γ εώργιο Λυσαρίδη, Γ ενικό Γ ραμματέατου Υπουργεί¬ 
ου Μακεδονίας - Θράκης, Πρόεδρο. 

2. Σπύρο Μπέλλο, Διευθυντή Κοινωνικής - Πολιτιστικής 
Ανάπτυξης και Επικοινωνίας του ΥΜΑΘ, μέλος και συντο¬ 
νιστή. 

3. Γεώργιο Γεωργιάδη, Διευθυντή Περιφερειακής Ανα¬ 
πτυξιακής Πολιτικής του ΥΜΑΘ, μέλος. 

4. Σοφία Τοσούνη, Διευθύντρια Διοικητικών και Οικονο¬ 
μικών Υπηρεσιών του ΥΜΑΘ, μέλος. 

5. Ευτυχία Γεωργιάδου, Προϊσταμένη του Τμήματος 
Μηχανοργάνωσης της Διεύθυνσης Διοικητικών και Οικο¬ 
νομικών Υπηρεσιών του ΥΜΑΘ, μέλος. 

6. Θεοδότα Βόλτση, Ειδική Σύμβουλο του Υπουργού 
Μακεδονίας - Θράκης, μέλος. 


7. Δημήτριο Καραντάίδη, Αγρονόμο - Τοπογράφο Μη¬ 
χανικό, υπάλληλο του ΝΠΔΔ με την Επωνυμία "Κέντρο 
Διαφύλαξης Αγιορείτικης Κληρονομιάς (ΚεΔΑΚ)", που 
εποπτεύεται από το ΥΜΑΘ, μέλος. 

Β. Για την υποστήριξη του έργου της Επιτροπής, συ¬ 
γκροτείται γραμματεία, η οποία αποτελείται από τους 
εξής: 

1. Ανδρομάχη Γερμιτσιώτου, Προϊσταμένη του Τμήμα¬ 
τος Διοίκησης Προσωπικού της Διεύθυνσης Διοικητικών 
και Οικονομικών Υπηρεσιών του ΥΜΑΘ, του κλάδου ΠΕ 
Διοικητικού - Οικονομικού, με βαθμό Α'. 

2. Θεοφάνιά Κλεανθίδου, υπάλληλο του κλάδου ΠΕ Δι¬ 
οικητικού - Οικονομικού της Διεύθυνσης Διοικητικών και 
Οικονομικών Υπηρεσιών του ΥΜΑΘ, με βαθμό Α'. 

Γ. Η Επιτροπή Παρακολούθησης είναι αρμόδια για : 

• Την κατάρτιση του Κεντρικού Επιχειρησιακού Προ¬ 
γράμματος "ΠΟΛΙΤΕΙΑ" του Υπουργείου Μακεδονίας - 
Θράκης και του εποπτευομένου από αυτό ΝΠΔΔ με την 
Επωνυμία "Κέντρο Διαφύλαξης Αγιορείτικης Κληρονο¬ 
μιάς (ΚεΔΑΚ)". 

• Την ένταξη και απένταξη των έργων ή ενεργειών που 
χρηματοδοτούνται από το Πρόγραμμα στα μέτρα του 
Προγράμματος "ΠΟΛΙΤΕΙΑ". 

• Την παρακολούθηση και τον έλεγχο της εκτέλεσης 
και ολοκλήρωσης του Κεντρικού Επιχειρησιακού Προ¬ 
γράμματος "ΠΟΛΙΤΕΙΑ" του Υπουργείου Μακεδονίας - 
Θράκης και του ΚεΔΑΚ. 

Αναλυτικά οι αρμοδιότητες του Προέδρου της Επιτρο¬ 
πής Παρακολούθησης και της Γραμματείας αυτής, κα¬ 
θώς επίσης οι συνεδριάσεις της Επιτροπής και η διαδικα¬ 
σία λήψης αποφάσεων και γενικά ο τρόπος λειτουργίας 
της καθορίζονται από τις διατάξεις του άρθρου 6 του Κα¬ 
νονισμού Εφαρμογής του Προγράμματος "ΠΟΛΙΤΕΙΑ 
(κοινή απόφαση 8511/30.4.2003 (Β 568) , των Υπουργών 
Οικονομίας και Οικονομικών και Εσωτερικών Δημόσιας 
Διοίκησης και Αποκέντρωσης). 

Δ. Η ανωτέρω Επιτροπή λειτουργεί για όσο χρόνο διαρ- 
κείτο Πρόγραμμα "ΠΟΛΙΤΕΙΑ". 

Ε. Η αποζημίωση του Προέδρου, των μελών και των 
γραμματέων αυτής θα καθοριστεί με κοινή απόφαση των 
Υπουργών Οικονομίας και Οικονομικών και Εσωτερικών 
Δημόσιας Διοίκησης και Αποκέντρωσης. 

ΣΤ. Από τη δημοσίευση της απόφασης αυτής στην Εφη¬ 
μερίδα της Κυβέρνησης, καταργούνται οι κοινές αποφά¬ 
σεις 1710/13.3.2002 (Β 352) και 4841/25.6.2002 (Β 828) 
των Υπουργών Εσωτερικών Δημόσιας Διοίκησης και Απο¬ 
κέντρωσης και Μακεδονίας - Θράκης, που αναφέρονται 
στο ίδιο θέμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 19 Σεπτεμβρίου 2003 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΜΑΚΕΔΟΝΙΑΣ ΘΡΑΚΗΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΚΩΣΤΑΣ ΣΚΑΝΔΑΛΙΔΗΣ ΧΑΡΑΛΑΜΠΟΣ ΚΑΣΤΑΝΙΔΗΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννννν.6ί.9Γ - β-ΓΠ3ίΙ: \λ/θ 6 ιπ 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ -Αγ. Ειρήνης 10 


(2410) 597449 
(26610) 89 157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 Θυτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευκο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθίΎίθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΙΌ 

ΘΙΙΓΟ 

ΘΙΙΓΟ 

ΘΙΙΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































